25.5.2023
RO
Jurnalul Oficial al Uniunii Europene
L 137/59
(iv) procesul de selecție: măsurile de ajutor care permit întreprinderilor care ocupă o poziție puternică pe piață să influențeze procesul de selecție, de exemplu, prin dreptul de a recomanda întreprinderi în procesul de selecție sau prin orientarea cercetării pe o cale care defavorizează în mod nejustificat alte alternative, sunt susceptibile să constituie un motiv de îngrijorare pentru Comisie.
(c)
Menținerea unor structuri de piață ineficiente
127.
În analiza structurilor de piață, Comisia va verifica dacă ajutorul este acordat pe piețe care prezintă supracapacități sau în sectoare aflate în declin.
Cu toate acestea, în situații în care piața este în creștere sau în care ajutoarele de stat pentru C&D&I ar putea să modifice dinamica generală a creșterii sau mai ales amprenta emisiilor de GES a sectorului (în conformitate cu comunicările privind Pactul verde european și, respectiv, strategia digitală europeană), în special ca urmare a introducerii unor noi tehnologii, de exemplu pentru a îndeplini obiectivele de decarbonizare sau de digitalizare a producției ori ambele categorii de obiective, fără o creștere a capacităților, nu există riscul ca aceste ajutoare să creeze motive de îngrijorare.
3.2.5.3.2.
Efectele legate de alegerea locației 128.
În special în cazurile în care ajutoarele pentru C&D&I sunt aproape de piață, acestea pot face ca anumite teritorii să beneficieze de condiții mai favorabile pentru activitățile ulterioare de producție, în special datorită costurilor de producție comparativ mai scăzute ca rezultat al ajutorului acordat sau datorită unor niveluri mai ridicate ale activităților de C&D&I desfășurate prin intermediul ajutorului respectiv.
Acest lucru ar putea determina mutarea întreprinderilor pe teritoriile respective.
129.
Efectele legate de alegerea locației pot fi relevante și pentru infrastructurile de cercetare și infrastructurile de testare și experimentare.
În cazul în care ajutoarele sunt utilizate, în principal, pentru a atrage o infrastructură într-o anumită regiune în detrimentul alteia, acestea nu vor contribui la promovarea activităților de C&D&I în Uniune.
130.
În analiza sa privind ajutorul individual care face obiectul notificării, Comisia va ține cont în consecință de orice dovadă care demonstrează că beneficiarul ajutorului a avut în vedere locații alternative.
131.
De asemenea, ajutoarele care conduc doar la schimbarea locației activităților de C&D&I în cadrul pieței interne, fără a modifica natura, dimensiunea sau domeniul de aplicare al proiectului nu vor fi considerate compatibile.
3.2.6.
Punerea în balanță a efectelor pozitive și negative ale ajutorului
132.
Comisia verifică dacă efectele negative identificate ale măsurii de ajutor asupra concurenței și asupra condițiilor schimburilor comerciale prevalează asupra efectelor pozitive ale ajutorului planificat.
3.2.6.1.
I de n ti f i c a re a e f e cte lo r p o zi t iv e ca re tr eb u i e l u ate î n consi d er ar e
133.
Există o corelație între creșterea economică și investițiile în C&D&I.
Activitatea de C&D&I sporește productivitatea și stimulează dezvoltarea economică.
De aceea, C&D&I reprezintă un factor important care determină întreprinderile din Uniune să asigure dezvoltarea economică elaborând noi produse, tehnologii, servicii sau procese de producție, respectiv ambele.
134.
Investițiile în C&D&I sunt deosebit de importante pentru dezvoltarea tuturor sectoarelor economiei, fiind strâns legate de productivitate.
135.
Ca o primă etapă a testului comparativ, Comisia va evalua efectele pozitive ale ajutorului asupra activității economice beneficiare, ținând seama în măsura cuvenită de activitatea de C&D&I declanșată de măsura de ajutor în cauză sau de dimensiunea, sfera sau viteza proiectului de C&D&I a cărei îmbunătățire este urmărită prin măsura de ajutor.